**A Magyar Nemzeti Bank elnökének**

**4/2015. (III. 6.) MNB rendelete**

**a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 48/2014. (XI. 27.) MNB rendelet módosításáról**

A Magyar Nemzeti Bankról szóló 2013. évi CXXXIX. törvény 171. § (1) bekezdés *i)* pontjában kapott felhatalmazás alapján, a Magyar Nemzeti Bankról szóló 2013. évi CXXXIX. törvény 4. § (6) bekezdésében meghatározott feladatkörömben eljárva a következőket rendelem el:

**1. §** A jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 48/2014. (XI. 27.) MNB rendelet (a továbbiakban: R.) a következő 5. §-sal egészül ki:

„5. § Az I. melléklet I. pontjában foglalt táblázatnak – a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 48/2014. (XI. 27.) MNB rendelet módosításáról szóló 4/2015. (III. 6.) MNB rendelet 1. mellékletével megállapított – 64a sorában meghatározott L70 MNB azonosító kódú adatszolgáltatást az MNB által kijelölt adatszolgáltató első alkalommal 2014. harmadik és negyedik negyedévre mint tárgyidőszakra vonatkozóan egyidejűleg teljesíti, az adatszolgáltatás teljesítési határideje: 2015. március 31.”

**2. §** Az R. a következő 6. §-sal egészül ki:

„6. § Az adatszolgáltató az F01, F03, F77 és F85 MNB azonosító kódú adatszolgáltatást e rendeletnek a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 48/2014. (XI. 27.) MNB rendelet módosításáról szóló 4/2015. (III. 6.) MNB rendelet 2. melléklet 1. pontjával megállapított rendelkezése szerint első alkalommal 2015. április hónapra mint tárgyidőszakra vonatkozóan teljesíti.”

**3. §** Az R. a következő 7. §-sal egészül ki:

„7. §Az adatszolgáltató az L10 MNB azonosító kódú adatszolgáltatást e rendeletnek a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 48/2014. (XI. 27.) MNB rendelet módosításáról szóló 4/2015. (III. 6.) MNB rendelet 2. melléklet 2-4. pontjával megállapított rendelkezései szerint első alkalommal 2015. február és március hónapra mint tárgyidőszakra vonatkozóan egyidejűleg teljesíti.”

**4. §** Az R. 1. melléklete az 1. melléklet szerint módosul.

**5. §** Az R. 2. melléklete a 2. melléklet szerint módosul.

**6. §** Az R. 3. melléklete a 3. melléklet szerint módosul.

**7. §** Ez a rendelet a kihirdetését követő napon lép hatályba.

Dr. Matolcsy György

a Magyar Nemzeti Bank elnöke

1. melléklet a 4/2015. (III. 6.) MNB rendelethez

1. Az R. 1. melléklet I. pontjában foglalt táblázat a következő 64a sorral egészül ki:

|  |  |  |  |  |  |  |  |
| --- | --- | --- | --- | --- | --- | --- | --- |
|  | *(MNB azonosító kód* | *Megnevezés* | *Az adatszolgáltatók köre* | *Az adatszolgáltatás* | | | |
| *gyakorisága* | *teljesítésének módja* | *határideje* | *címzettje)* |
| 64a | L70 | Projektfinanszírozási hitelek, konszolidációs körön kívüli társasággal szembeni, ingatlanfinanszírozáshoz kapcsolódó kitettségek és értékesítési célú ingatlanok | kijelölt bankok | egyedi elrendelés alapján, negyedéves | elektronikus úton (KAP rendszer) | tárgyidőszakot követő 29. munkanap | MNB Statisztikai igazgatóság |

2. melléklet a 4/2015. (III. 6.) MNB rendelethez

1. Az R. 2. melléklet II. pontjában az F01, F03, F08, F09, F14, F77-F85 MNB azonosító kódú adatszolgáltatás 07 táblája a következő 241. sorral egészül ki:

|  |  |  |  |  |
| --- | --- | --- | --- | --- |
| *(MNB sorszám* | *Felügyeleti sorkód* | *Megnevezés* | *Tárgyhavi* | *Halmozott* |
| *1* | *2* |
| *a* | *b)* |
| *241* | 2A19 | A fogyasztói kölcsönszerződések árfolyamrés és egyoldalú szerződésmódosítás miatti elszámolásának nettó ráfordítása |  |  |

2. Az R. 2. melléklet II. pontjában az L10 MNB azonosító kódú adatszolgáltatás 01. és 02. táblája helyébe a következő 01. és 02. tábla lép:





3. Az R. 2. melléklet II. pontjában az L10 MNB azonosító kódú adatszolgáltatás kitöltési előírásai I. pontja a következő 3. alponttal egészül ki:

„3. A táblák kitöltésekor pontosvessző (;), idézőjel („”) és új sor karakter nem alkalmazható.”

4. Az R. 2. melléklet II. pontjában az L10 MNB azonosító kódú adatszolgáltatás kitöltési előírásai II. pont 2. alpontjában a „bd)” szövegrész helyébe a „bf)” szöveg lép.

5. Az R. 2. melléklet II. pontja az L11 MNB azonosító kódú adatszolgáltatás kitöltési előírásait követően a következő rendelkezéssel egészül ki:





**MNB azonosító: L70**

**Kitöltési előírások**

**Projektfinanszírozási hitelek, konszolidációs körön kívüli társasággal szembeni, ingatlanfinanszírozáshoz kapcsolódó kitettségek és értékesítési célú ingatlanok**

**I. Általános előírások**

1. Az adatszolgáltatást az MNB által kijelölt adatszolgáltatónak konszolidált alapon kell teljesítenie.

2. A táblák kitöltésekor alkalmazandó deviza- és országkódokat a 3. melléklet 4.1. és 4.2. pontja szerinti, az MNB honlapján közzétett technikai segédlet tartalmazza.

3. A táblák kitöltésekor felhasználható további kódokat a 3. melléklet 4.12. pontja szerinti, az MNB honlapján közzétett technikai segédlet (kódlista) tartalmazza.

**II. A táblák kitöltésével kapcsolatos részletes előírások**

**L7001 tábla: Projektfinanszírozási hitelek és konszolidációs körön kívüli társasággal szembeni, ingatlanfinanszírozáshoz kapcsolódó kitettségek**

1. A sorok kitöltésére vonatkozó előírások:

**001**. sor: **Konszolidációs körön kívüli társasággal szembeni, ingatlanfinanszírozáshoz kapcsolódó kitettségek:** itt kell jelenteni a 002. soron nem szereplő, a számviteli konszolidációs körön kívüli, 100 millió forintot meghaladó ingatlanfinanszírozási kockázatvállalásokat, így különösen:

* ingatlanalapokkal szemben fennálló ingatlanfinanszírozási kitettség, kibocsátott befektetési jegyen, vagy nyújtott hitelen keresztül,
* anyabanki vagy egyéb tulajdonban lévő ingatlankezelő, -fejlesztő cégnek nyújtott hitel.

**002.** sor: **Projektfinanszírozási hitelek összesen**: a CRR Első rész, II. Cím, 2. fejezet szerinti prudenciális konszolidációs kör azon, 100 millió forintot meghaladó kitettségeit kell idesorolni, amelyek megfelelnek a CRR 147. cikk (8) bekezdés a)-c) pontjában foglalt feltételek bármelyikének, ideértve a nem hitel formájában fennálló kitettségeket is (pl. lízing). Ezen a soron a tábla további soraiban jelentett egyes projekthitelek összesített adatait kell jelenti.

**003-nnn.** ismétlősorok**:** az egyes projektfinanszírozási hitelekre vonatkozó adatokat kell jelenteni, külön soron. Egy projektet egy soron kell jelenteni abban az esetben is, ha azt több ingatlan alkotja (pl. lakópark). Az egy helyen lévő, de egymástól független értékű és egymástól függetlenül értékesíthető projekteket külön soron kell feltüntetni. Kérdéses esetben a projektfinanszírozási hiteleket hitelszerződésenként külön soron kell feltüntetni. Külön soron kell megjeleníteni a különböző devizában lehívott, de egy hitelszerződéshez tartozó több devizás kitettségeket, a megfelelő devizakód megjelenítésével. (A 100 millió forintos jelentési határnak való megfelelést ilyen esetben együttesen kell vizsgálni.)

2. Az egyes oszlopok kitöltésére vonatkozó előírások:

**a) Projekt neve:** maximum 30 karakter hosszúságú,egyedi szöveges azonosítót kell megadni. Az azonos projektet minden időszakra vonatkozó adatszolgáltatásban ugyanazon névvel szükséges jelölni.

**d) Cash flow-t termelő konstrukció:** a pénz- és hitelpiaci szervezetek által a jegybanki információs rendszerhez elsődlegesen a Magyar Nemzeti Bank felügyeleti feladatai ellátása érdekekében teljesítendő adatszolgáltatási kötelezettségekről szóló MNB rendelet 3. mellékletében a 7F táblakódú felügyeleti jelentés 7F13 sorára vonatkozó kitöltési előírásokban ekként meghatározott fogalomnak megfelelően kell kitölteni.

**j) I. pilléres tőkekövetelmény:** az adott projektfinanszírozási kitettséghez kapcsolódószabályozói tőkekövetelmény.

**k) II. pilléres tőkekövetelmény:** az adott projektfinanszírozási kitettséghez a felügyeleti felülvizsgálat (a továbbiakban: SREP) után elrendelt teljes tőkekövetelmény.

**m) Elismert pénzügyi biztosítékok értéke:** az ilyen biztosítékok követelésre allokált hitelfedezeti értékét kell jelenteni.

**p) Egyéb elismerhető biztosítékok értéke:** az ilyen biztosítékok követelésre allokált hitelfedezeti értékét kell jelenteni.

**q) Speciális törlesztési konstrukció:** aszerződés szerinti tőketörlesztési ütemezésnek megfelelően kell az adatot megadni.

**r) Késedelembe esés időpontja:** a késedelmes ügyleteknél az az időpont, amikor a hatályos szerződés szerinti első fizetési késedelem beállt. Ha az ügyfél teljesen rendezte késedelmét, akkor üresen kell hagyni a mezőt. Az első késedelem időpontját kell feltüntetni akkor is, ha az ügyfél később elmaradásának egy részét rendezte.

**s) Utolsó átstrukturálás időpontja:** az átstrukturált ügyleteknél az az időpont, amikor a átstrukturálásra vonatkozó hatályos szerződést megkötötték.

**t) Kamatfizetés:** az ügyfél elmúlt 3 hónapban teljesített befizetései alapján kell besorolni.

**u) Tőketörlesztés:** az ügyfél elmúlt 3 hónapban teljesített befizetései alapján kell besorolni*.*

**v) Szerződés állapota:** az adatokat az alábbi fogalommagyarázatok figyelembe vételével szükséges megadni:

- átstrukturált szerződés**:** a pénz- és hitelpiaci szervezetek által a jegybanki információs rendszerhez elsődlegesen a Magyar Nemzeti Bank felügyeleti feladatai ellátása érdekekében teljesítendő adatszolgáltatási kötelezettségekről szóló MNB rendelet 1. melléklet 2. pont 2.5. alpontja szerinti fogalom;

- átstrukturált, újra teljesítő szerződés: a pénz- és hitelpiaci szervezetek által a jegybanki információs rendszerhez elsődlegesen a Magyar Nemzeti Bank felügyeleti feladatai ellátása érdekében teljesítendő adatszolgáltatási kötelezettségekről szóló MNB rendelettől eltérően azon átstrukturált szerződés, amely a 250/2000. (XII. 24.) Korm. rendelet 7. melléklet VII. fejezet (5) bekezdése szerint problémamentes kategóriába sorolható azzal, hogy az ott hivatkozott (4) bekezdés c) pontja akkor tekintendő teljesítettnek, ha az elmúlt egy évben a kamatfizetés mellett a tőketartozás legalább 3%-a is törlesztésre került;

- átstrukturált, türelmi időszakos szerződés: olyan átstrukturált ingatlanfinanszírozási kitettség, amely nem felel meg sem a „nemteljesítő”, sem az „átstrukturált, újra teljesítő” kategória feltételeinek. Itt kell jelenteni azokat az átstrukturált szerződéseket is, amelyek egy évnél régebb óta átstrukturáltak, nem késedelmesek, azonban a tőketörlesztésük nem éri el az „átstrukturált, újra teljesítő” kategóriához szükséges mértéket;

- nemteljesítő szerződés: a pénz- és hitelpiaci szervezetek által a jegybanki információs rendszerhez elsődlegesen a Magyar Nemzeti Bank felügyeleti feladatai ellátása érdekekében teljesítendő adatszolgáltatási kötelezettségekről szóló MNB rendelet 1. melléklet 2. pont 2.106. alpontja szerinti fogalom. Ezen fogalom értelmében bizonyos esetekben fizetési késedelem kialakulásának hiányában is nemteljesítőnek kell minősíteni egy szerződést (pl. az adós más késedelmes ügylete miatt, vagy várhatóan sor kerül a fedezet realizálására).

**L7002. tábla: Értékesítési célú ingatlanok**

1. A sorok kitöltésére vonatkozó előírások:

**001.** sor: **Értékesítési célú ingatlanok összesen:** saját tulajdonú, nem banküzemi ingatlanok, melyek kereskedelmi vagy olyan ingatlanok, amelyeket az adatszolgáltató értékesítési céllal szerzett meg (általában a követelés fejében vett át). Az ingatlanok körének meghatározásánál a számviteli konszolidáció alapján kell eljárni, azaz a saját tulajdonú, egyedileg nem felügyelt vagyonkezelő cégek mérlegében lévő ingatlanokat is fel kell tűntetni. A számviteli konszolidáción kívüli, de a CRR. 4. cikk (1) bekezdés 38. pontja szerint szoros kapcsolatban álló cégekben lévő ingatlanokat az L7001 tábla 001 során kell összevontan jelenteni. Nem kell jelenteni azt az ingatlant, amely nem kapcsolódik az adatszolgáltató egy volt hiteléhez sem, és piaci alapon történt a megszerzése. Nem kell feltüntetni a legfeljebb 100 millió forint értékű ingatlant. (A nem projekthitel vállalati hitelek fejében átvett ingatlanokat is fel kell tüntetni, amennyiben azok értéke meghaladja a jelentési küszöbértéket.) Összeghatártól függetlenül fel kell tüntetni azt az ingatlant, amely az adatszolgáltató korábbi projekthitelének fedezete volt.

**002-nnn.** ismétlősorok**:** az egyes ingatlanokra vonatkozó adatokat kell jelenteni, külön soron.Több kapcsolódó ingatlan (pl. lakópark) esetén azokat összevontan kell értékelni és a táblában egy soron kell jelenteni. Az egy helyen lévő, de egymástól független értékű és értékesíthető ingatlanokat külön soron kell feltüntetni.

2. Az egyes oszlopok kitöltésére vonatkozó előírások:

**a) Ingatlan neve:** maximum 30 karakter hosszúságú, egyedi szöveges azonosítót kell megadni. Az azonos ingatlant minden időszakra vonatkozó adatszolgáltatásban ugyanazon névvel szükséges jelölni.

**e) Cash flow-t termelő ingatlan:** a pénz- és hitelpiaci szervezetek által a jegybanki információs rendszerhez elsődlegesen a Magyar Nemzeti Bank felügyeleti feladatai ellátása érdekekében teljesítendő adatszolgáltatási kötelezettségekről szóló MNB rendelet 3. mellékletében a 7F táblakódú felügyeleti jelentés 7F13 sorára vonatkozó kitöltési előírásokban ekként meghatározott fogalomnak megfelelően kell kitölteni.

**h) Ingatlan átvételének időpontja:** azt az időpontot kell jelenteni, amikor a bankcsoport megszerezte az ingatlan tulajdonjogát (függetlenül a csoporton belüli átadásoktól).

**j) Refinanszírozás (csak prudenciális körön kívüli ingatlanoknál):** a CRR Első rész, II. Cím, 2. fejezet szerinti prudenciális konszolidációba tartozó ingatlan esetén az érték 0, csak a számviteli konszolidációba tartozó tulajdon esetén a konszolidált módon számított csoport kitettség-értéket (vagy annak arányosított részét) kell feltüntetni, az adott ingatlanhoz kapcsolódóan.

**k) Refinanszírozásra elszámolt értékvesztés:** az adatszolgáltató által nyújtott refinanszírozásra az adatszolgáltató által elszámolt értékvesztés vagy az általános finanszírozás adott ingatlanra eső elszámolt értékvesztés, az adott ingatlanhoz kapcsolódóan.

**l) I. pilléres tőkekövetelmény:** a CRR Első rész, II. Cím, 2. fejezet szerinti prudenciális konszolidációs körön belüli ingatlan esetén a közvetlen tőkekövetelmény, konszolidációs körön kívüli ingatlan esetén a refinanszírozás szabályozói tőkekövetelménye, az adott ingatlanhoz kapcsolódóan

**m) II. pilléres tőkekövetelmény:** tőkekövetelmény a kitettséghez a SREP után elrendelt teljes tőkekövetelmény, az adott ingatlanhoz kapcsolódóan.”

3. melléklet a 4/2015. (III. 6.) MNB rendelethez

1. Az R. 3. melléklet 4. pontja a következő 4.12. alponttal egészül ki:

„4.12. Kódlista az L70 azonosító kódú adatszolgáltatáshoz”